CELEX: 62012CN0190
Language: et
Date: 2012-04-23 00:00:00
Title: Kohtuasi C-190/12: Eelotsusetaotlus, mille on esitanud Wojewódzki Sąd Administracyjny w Bydgoszczy (Poola) 23. aprillil 2012 — Emerging Markets Series of DFA Investment Trust Company versus Dyrektor Izby Skarbowej w Bydgoszczy

14.7.2012   
            
            
               ET
            
            
               Euroopa Liidu Teataja
            
            
               C 209/4
            
         Eelotsusetaotlus, mille on esitanud Wojewódzki Sąd Administracyjny w Bydgoszczy (Poola) 23. aprillil 2012 — Emerging Markets Series of DFA Investment Trust Company versus Dyrektor Izby Skarbowej w Bydgoszczy
   (Kohtuasi C-190/12)
   2012/C 209/05
   Kohtumenetluse keel: poola
   
      Eelotsusetaotluse esitanud kohus
   
   Wojewódzki Sąd Administracyjny w Bydgoszczy
   
      Põhikohtuasja pooled
   
   
      Kaebuse esitaja: Emerging Markets Series of DFA Investment Trust Company
   
      Vastustaja: Dyrektor Izby Skarbowej w Bydgoszczy
   
      Eelotsuse küsimused
   
   
               1.
            
            
               Kas EÜ artikli 56 lõige 1 (nüüd ELTL artikkel 63) on kohaldatav juhul, kui hinnatakse liikmesriigi poolt selliste siseriiklike õigusnormide kohaldamise lubatavust, mis teevad maksukohustuslastel vahet nende õigusliku olukorra alusel, võimaldades üldise isikulise maksuvabastuse raames Euroopa Liidu liikmesriigis registreeritud investeerimisfondidele neile väljamakstud dividendide vabastamist kindlamääralisest ettevõtte tulumaksust, võimaldamata aga sellist maksuvabastust investeerimisfondidele, mis on maksuresidendid Ameerika Ühendriikides?
            
         
               2.
            
            
               Kas kolmandas riigis registreeritud fondide ja Euroopa Liidu liikmesriigis registreeritud fondide erinevat kohtlemist, mida näeb liikmesriigi õigus ette seoses isikulise vabastamisega ettevõtte tulumaksust, võib pidada õigustatuks, võttes arvesse EÜ artikli 58 lõike 1 punkti a koosmõjus EÜ artikli 58 lõikega 3 (nüüd ELTL artikli 65 lõike 1 punkt a koosmõjus ELTL artikli 65 lõikega 3)?